KIRJALLINEN KYSYMYS P-0092/98 komissiolle esittäjä(t): Antonio Tajani (UPE) (20. tammikuuta 1998)

Aihe: Kalatalouden ohjauksen rahavälineen italialaisten alusten rakentamiseen ja nykyaikaistamiseen tarkoitettujen varojen jäädyttäminen

Euroopan komissio hyväksyi äskettäin eri jäsen valtioiden kalastusaluksia koskevan monivuotisen ohjausohjelman (MOO IV) kaudeksi 1.1.1997 - 31.12.2001. Kalastusalusten määrän vähentämistä koskevat tavoitearviot perustuvat muun muassa siihen, miten MOO III:n (1992 - 1996) asettamat tavoitteet on onnistuttu saavuttamaan.

Tällä hetkellä käytettävissä olevat Italiaa koskevat tiedot osoittavat, että verrattuna MOO III:n tavoitteisiin, alusten määrää olisi vähennettävä edelleen 12 %, mutta nämä luvut ovat edelleen väliaikaisia ja tämän vuoksi komission virkamiehistä ja Italian viranomaisista muodostettu komitea tarkistaa ne vielä.

Tällä välin komissio on kuitenkin päättänyt, että alusten rakentamiseen ja nykyaikaistamiseen ei saa myöntää tukea Kalatalouden ohjauksen rahoitusvälineen alaisista varoista niille jäsen valtioille, jotka eivät ole saavuttaneet MOO III:n mukaisia tavoitteita.

Italian tapauksessa, tämän rakenteellisen avun lopettamisella olisi kielteinen vaikutus, koska se ei ota huomioon tällä hetkellä voimassa olevaa järjestelmää, jonka mukaisesti uusien alusten rakentamiseen myönnetään tukea ainoastaan siinä tapauksessa, että vastaavasti 120 % vanhemmasta tonnistosta romutetaan.

Tämän vuoksi uusien alusten rakentaminen Italiassa merkitsisi käytännössä olemassa olevan tonniston vähentämistä, mikä näin ollen myötävaikuttaisi monivuotisen ohjausohjelman tavoitteiden saavuttamiseen. Tämän lisäksi avun jäädyttämisessä ei oteta lainkaan huomioon, että italialaisia aluksia on muutettava siten, että ne vastaavat kansallisia ja eurooppalaisia terveys- ja turvallisuusstandardeja ja muita vaadittuja standardeja tehokkuuden ja kilpailukyvyn varmistamiseksi.

Eikö komissio ole samaa mieltä siitä, että uusien alusten rakentaminen ja vanhempien tonnistojen romuttaminen on tehokas keino vähentää alusten määrää ja uudistaa aluksia ja että rakentamiseen ja nykyaikaistamiseen tarkoitetun tuen jäädyttäminen vaikuttaa alusten määrän vähentämiseen ja toimii omia tarkoitusperiään vastaan alusten laadun ja kalastajien työolosuhteiden turvallisuuden parantamisessa?

Komission jäsenen Emma Boninon komission puolesta antama vastaus (27. helmikuuta 1998)

Ehdoton edellytys kalatalouden ohjauksen rahoitusvälineen (KOR) mukaisen tuen myöntämiseksi laivaston uudenaikaistamiseen ja rakentamiseen on se, että kyseisten jäsenvaltioiden monivuotisen ohjausohjelman (MOO) tavoitteita noudatetaan. Ainoa poikkeus tähän on alusten uudenaikaistaminen, mikä ei lisää pyyntiponnistusta.

Tukea myönnetään kapasiteetin pienentämiseen. Rakennustukea myönnetään ainoastaan, jos kapasiteetin poistaminen toteutetaan ilman valtionapua ja jos laivasto on MOO:n tavoitteiden alapuolella.

Kuten arvoisa parlamentin jäsen totesi, tiedot, joihin Italian MOO perustuu, ovat väliaikaisia. Italian viranomaisten vastuulla on toimittaa komissiolle ajanmukaiset ja luotettavat tiedot.

On totta, kuten arvoisa parlamentin jäsen totesi, että järjestelmä, joka perustuu siihen, että poistetaan enemmän kapasiteettia kuin mitä rakennetaan, johtaa kapasiteetin vähenemiseen; niin kauan kuin Italia ei noudata MOO:n tavoitteita, tällaisen järjestelmän noudattaminen siellä ei kuitenkaan ole laillisesti mahdollista.

Komissio ei katso, että sen politiikalla on kielteisiä vaikutuksia. Alusten rakentamiselle myönnettävän tuen määrä on lähes sama kuin käytöstä poistamiselle myönnettävä tuki, jolloin rahoitustuen myöntäminen aluksen käytöstä poistamiselle ilman uuden aluksen rakentamista on huomattavasti kannattavampi tapa poistaa ylimääräistä kapasiteettia.

Komissio katsoo, että uudenaikaistamis- tai rakentamistuen myöntäminen jäsenvaltioille silloin, kun MOO:n tavoitteita ei ole saavutettu, ei ole oikea tapa käyttää julkisia varoja. Sen sijaan tällaisten tukien myöntäminen on tehokas kannustin niille jäsenvaltioille, jotka pysyvät MOO:n tavoitteissaan.